laion/Wikipedia-Exotic huggingface dataset:
২-এর সূচক

গণিতশাস্ত্রে ২-এর সূচক বলতে বোঝায় ২n আকারের একটি সংখ্যা, যেখানে n হল পূর্ণসংখ্যা, অর্থাৎ এই সংখ্যায় ২ হল ভিত্তি এবং পূর্ণসংথ্যা n হল সূচক। যেখানে শুধুমাত্র পূর্ণসংখ্যা বিবেচনা করা হয়, সেখানে n এর মান অঋণাত্মক মানে সীমাবদ্ধ থাকে। যেহেতু দুই হল বাইনারি সংখ্যা পদ্ধতির ভিত্তি, তাই ২-এর সূচক কম্পিউটার বিজ্ঞানে একটি সাধারণ ব্যাপার। বাইনারী পদ্ধতিতে লেখা হয়, দুই এর সূচক সব সময় ১০০...০০০ বা ০.০০...০০১ এ গঠনে লেখা হয়ে থাকে, যা দশমিক পদ্ধতিতে দশের সূচকের মতই। মৌখিক উচ্চারণ, গাণিতিক অঙ্কপাতন এবং পাওয়ার অপারেটর বা ফাংশনের সমন্বয়ে কম্পিউটার প্রোগ্রামিংয়ের এক্সপ্রেশনসহ: ২ হতে n ২ হতে n এর সূচক ২ সূচক n সূচক(২, n) pow(২, n) ২n ১ << n ২ ^ n ২ ** n ২ [৩] n ২ ↑ n A(n - ৩, ৩) + ৩ H 3 ( 2 , n ) {\displaystyle H_{3}(2,n)} 2 → n {\displaystyle 2\to n} 2 → n → 1 {\displaystyle 2\to n\to 1} (ওইআইএস-এ ক্রম A০০০০৭৯) (ওইআইএস-এ ক্রম A140300) ২১০ এর কয়েকটি সূচক যা ১০০০ এর চেয়ে সামান্য বড়: আরও দেখুন আইইই ১৫৪১-২০০২। (ওইআইএস-এ ক্রম A001146) ২১ = ২ ২২ = ৪ ২৪ = ১৬ ২৮ = ২৫৬ ২১৬ = ৬৫,৫৩৬ ২৩২ = ৪,২৯৪,৯৬৭,২৯৬ ২৬৪ = ১৮,৪৪৬,৭৪৪,০৭৩,৭০৯,৫৫১,৬১৬ (২০ টি অঙ্ক) ২১২৮ = ৩৪০,২৮২,৩৬৬,৯২০,৯৩৮,৪৬৩,৪৬৩,৩৭৪,৬০৭,৪৩১,৭৬৮,২১১,৪৫৬ (৩৯ টি অঙ্ক) ২২৫৬ = ১১৫,৭৯২,০৮৯,২৩৭,৩১৬,১৯৫,৪২৩,৫৭০,৯৮৫,০০৮,৬৮৭,৯০৭,৮৫৩,২৬৯,৯৮৪,৬৬৫,৬৪০,৫৬৪,০৩৯,৪৫৭,৫৮৪,০০৭,৯১৩,১২৯, ৬৩৯,৯৩৬ (৭৮ টি অঙ্ক) ২৫১২ = ১৩,৪০৭,৮০৭,৯২৯,৯৪২,৫৯৭,০৯৯,৫৭৪,০২৪,৯৯৮,২০৫,৮৪৬,১২৭,৪৭৯,৩৬৫,৮২০,৫৯২,৩৯৩,৩৭৭,৭২৩,৫৬১,৪৪৩,৭২১,৭৬৪, ০৩০,০৭৩,৫৪৬,৯৭৬,৮০১,৮৭৪,২৯৮,১৬৬,৯০৩,৪২৭,৬৯০,০৩১,৮৫৮,১৮৬,৪৮৬,০৫০,৮৫৩,৭৫৩,৮৮২,৮১১,৯৪৬,৫৬৯,৯৪৬,৪৩৩, ৬৪৯,০০৬,০৮৪,০৯৬ (১৫৫ টি অঙ্ক) ২১,০২৪ = ১৭৯,৭৬৯,৩১৩,৪৮৬,২৩১,৫৯০,৭৭২,৯৩১,...,৩০৪,৮৩৫,৩৫৬,৩২৯,৬২৪,২২৪,১৩৭,২১৬ (৩০৯ টি অঙ্ক) ২২,০৪৮ = ৩২৩,১৭০,০৬০,৭১৩,১১০,০৭৩,০০৭,১৪৮,...,১৯৩,৫৫৫,৮৫৩,৬১১,০৫৯,৫৯৬,২৩০,৬৫৬ (৬১৭ টি অঙ্ক) ২৪,০৯৬ = ১০৪,৪৩৮,৮৮৮,১৪১,৩১৫,২৫০,৬৬৯,১৭৫,...,২৪৩,৮০৪,৭০৮,৩৪০,৪০৩,১৫৪,১৯০,৩৩৬ (১,২৩৪ টি অঙ্ক) ২৮,১৯২ = ১০৯,০৭৪,৮১৩,৫৬১,৯৪১,৫৯২,৯৪৬,২৯৮,...,৯৯৭,১৮৬,৫০৫,৬৬৫,৪৭৫,৭১৫,৭৯২,৮৯৬ (২,৪৬৭ টি অঙ্ক) ২১৬,৩৮৪ = ১১৮,৯৭৩,১৪৯,৫৩৫,৭২৩,১৭৬,৫০৮,৫৭৬,...,৪৬০,৪৪৭,০২৭,২৯০,৬৬৯,৯৬৪,০৬৬,৮১৬ (৪,৯৩৩ টি অঙ্ক) ২৩২,৭৬৮ = ১৪১,৫৪৬,১০৩,১০৪,৪৯৫,৪৭৮,৯০০,১৫৫,...,৫৪১,১২২,৬৬৮,১০৪,৬৩৩,৭১২,৩৭৭,৮৫৬ (৯,৮৬৫ টি অঙ্ক) ২৬৫,৫৩৬ = ২০০,৩৫২,৯৯৩,০৪০,৬৮৪,৬৪৬,৪৯৭,৯০৭,...,৩৩৯,৪৪৫,৫৮৭,৮৯৫,৯০৫,৭১৯,১৫৬,৭৩৬ (১৯,৭২৯ টি অঙ্ক) Lipschutz, Seymour (১৯৮২)। Schaum's Outline of Theory and Problems of Essential Computer Mathematics। New York: McGraw-Hill। পৃষ্ঠা 3। আইএসবিএন 0-07-037990-4।
মোশাররফ হোসেন (বীর প্রতীক)

মোশাররফ হোসেন (জন্ম: ১ জানুয়ারি, ১৯৫২ - মৃত্যু: ১৩ ডিসেম্বর, ১৯৮৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। মোশাররফ হোসেনের জন্ম নোয়াখালী জেলার চাটখিল উপজেলার ভীমপুর গ্রামে। তার বাবার নাম মোবারক উল্লাহ এবং মায়ের নাম আম্বিয়া খাতুন। তার স্ত্রীর নাম জাহেদা খাতুন। তাদের দুই ছেলে, এক মেয়ে। ১৯৭১ সালে কলেজের শিক্ষার্থী ছিলেন মোশাররফ হোসেন। মুজাহিদ বাহিনীর প্রশিক্ষণও নেওয়া ছিল তার। ২৫ মার্চ তিনি ঢাকা বিশ্ববিদ্যালয়ের শিক্ষক আবাসিক এলাকায় ছিলেন। পরে ঢাকা থেকে পালিয়ে নিজ এলাকায় যান। সেখানে এলাকার ছাত্র-যুবক সমন্বয়ে স্বেচ্ছাসেবক দল গঠন করে তাদের মুক্তিযুদ্ধে যোগ দেওয়ার জন্য উদ্বুদ্ধ করেন। কিছুদিন পর ভারতে গিয়ে মুক্তিবাহিনীতে যোগ দেন। প্রশিক্ষণ শেষে ২ নম্বর সেক্টরের রাজনগর সাব-সেক্টরে দুই-তিনটি গেরিলা অপারেশনে অংশ নেন। পরে তিনি মুক্তিবাহিনীর গোলন্দাজ দলে অন্তর্ভুক্ত করা হন। মুক্তিযুদ্ধকালে মুক্তিযোদ্ধাদের পরিচালিত আক্রমণে ফায়ারিং সাপোর্ট দেওয়ার জন্য গঠিত হয়েছিল মুক্তিবাহিনীর দুটি গোলন্দাজ দল। দুটি ফিল্ড ব্যাটারির একটির নামকরণ করা হয় বঙ্গবন্ধু শেখ মুজিবুর রহমানের নামে। এর নাম ছিল ‘মুজিব ব্যাটারি’। অন্যটির নাম ছিল ‘রওশন আরা ব্যাটারি’। মুজিব ব্যাটারি নিয়মিত মুক্তিবাহিনীর ‘কে’ ফোর্সের অধীনে ছিল। তাদের কাছে ছিল ফিল্ড আর্টিলারি। মোশাররফ হোসেন ছিলেন মুক্তিবাহিনীর গোলন্দাজ দলের সদস্য। মুজিব ব্যাটারির ওপি হিসেবে তিনি শত্রু পাকিস্তান সেনাবাহিনীর গুরুত্বপূর্ণ অবস্থান পর্যবেক্ষণ করতেন। তার দেওয়া তথ্যের ভিত্তিতে আক্রমণ পরিচালিত হতো। সফলতার সঙ্গে তিনি এই দায়িত্ব পালন করেন। জীবনের ঝুঁকি নিয়ে দিনের বেলায় পাকিস্তান সেনাবাহিনীর অবস্থানে যান মোশাররফ হোসেন। তার বেশভূষা দেখে সেনারা সন্দেহ করতে পারেনি। গোপনে তিনি পর্যবেক্ষণ করতেন পাকিস্তানিদের প্রতিরক্ষা অবস্থান। তারপর ফিরে যেতেন নিজেদের শিবিরে। শিবিরে বসে তৈরি করতেন আক্রমনের মানচিত্র। দূরত্ব হিসাব করে তা বুঝিয়ে দিতেন দলনেতার কাছে। দুই-তিন দিন পর নির্ধারিত হয় আক্রমণের সময়। তখন আবার চলে যান পাকিস্তানি অবস্থানের কাছে। এবার অবস্থান নেন উঁচু গাছে। নির্ধারিত সময় পাকিস্তান সেনাবাহিনীর অবস্থানে শুরু হয় গোলাবর্ষণ। গাছের ওপর বসে মোশাররফ হোসেন লক্ষ করেন সেগুলো সঠিক নিশানায় পড়ছে কি না। ওয়্যারলেসের মাধ্যমে দলের কাছে নির্দেশনা দেন। তার নির্দেশনায় নিখুঁত নিশানায় গোলা পড়তে থাকে। দিশেহারা হয়ে পড়ে পাকিস্তানি সেনারা। বীর প্রতীক দৈনিক প্রথম আলো, "তোমাদের এ ঋণ শোধ হবে না" | তারিখ: ১১-০৩-২০১২[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৪১৯। আইএসবিএন 9789843351449।  একাত্তরের বীর মুক্তিযোদ্ধা (দ্বিতীয় খন্ড)। ঢাকা: প্রথমা প্রকাশন। মার্চ ২০১৩। পৃষ্ঠা পৃ ২৮৬। আইএসবিএন 9789849025375।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
পাশ কাটানো (যানবাহন)

সড়কে একই দিকে ও পথে চলমান দুইটি যানের মধ্যে দ্রুতগামী যানটি তুলনামূলকভাবে ধীরগতির গাড়িকে পাশ দিয়ে অতিক্রম করাকে পাশ কাটানো বলে। একে ইংরেজিতে ওভারটেক করা বলে। অন্য গাড়িকে পাশ কাটানোর ক্ষেত্রে সাধারণত যে লেইনে বা উপপথে গাড়িটি চলমান ঠিক তার পাশের লেইনটি ব্যবহার হয়ে থাকে। এক্ষেত্রে অবস্থা ভেদে ধীরগতির গাড়ির বাম এবং ডান উভয় পাশের লেইন ব্যবহার করেও পাশ কাটানো হয়ে থাকে। প্রথমে মনে রাখতে হবে, গাড়ি চালনার কৌশল বা রীতিগত পার্থক্যের কারণে আভ্যন্তরীণ লেইন ও বাহ্যিক লেইন বলতে ব্রিটিশ বা বাঁহাতি ব্যবস্থায় যেটিকে বুঝায় ঠিক তার বিপরীত লেইনকে বুঝায় মার্কিন যুক্তরাষ্ট্রে। এ কারণে যুক্তরাজ্যে পাশ কাটানোর সময় যে লেইন ব্যবহার করে করা হয় তাকে বাহ্যিক লেইন বলা হলেও আমেরীকায় বলা হয় আভ্যন্তরীন লেইন। তবে উভয় ক্ষেত্রে পাশ কাটানো হয় সামনের গাড়ির চালকের পেছন হতে পাশের লেইনটি ব্যবহার করে। একটি মাত্র লেইনে একদিকে চলমান পথ কিংবা অবিভক্ত উভয় দিকে চলমান পথের ক্ষেত্রে সামনের গাড়িটিকে পাশ কাটানোর ক্ষেত্রে পেছনের গাড়িটি সাধরণত একই দিকে ঐ একই লেইন ব্যবহার করে থাকে। এক্ষেত্রে প্রায়শ একটিই অনুরোধ করা যেতে পারে, যেন সামনে দৃশ্যমান যথেষ্ট সোজা রাস্তা পেলে তবেই পাশ কাটানো হয়। কোন কোন আইনগত প্রক্রিয়ায় পাশ কাটানোর অঞ্চল বা উভয় দিক হতে অতিক্রম করাতে পারার মত স্থান সমূহে রাস্তার উপর একটি বিচ্ছিন্ন লাইন দ্বারা নির্দেশ করা থাকে (দেশ ভেদে তা হলুদ বা সাদা রংয়ের হয়) আর যদি কোন নির্দিষ্ট পাশ হতে পাশ কাটানো নিষিদ্ধ হয় তবে সেক্ষেত্রে ঐ দিকে একটি ভরাট লাইন চিত্রিত করে দেয়া হয়, যাতে বুঝানো হয় যে, যে পাশে ভরাট লাইনটি দেয়া আছে সে দিকে পাশ কাটানো নিষেধ। যুক্তরাজ্যে এরুপ মধ্যে আঁকা লাইন দ্বারা পাশ কাটানোর স্থান বোঝানো হয় না বরং এ দ্বারা কোথায় লাইনটি অতিক্রম করা যাবে বা যাবে না, তা নির্দেশ করা হয়ে থাকে। পাশ কাটানোর জন্য আরও বেশি স্থান সংকুলানের স্বার্থে আয়ারল্যান্ডে ১৯৯০ থেকে ২০০০ সাল পর্যন্ত বহু জাতীয় পর্যায়ের প্রধান সড়ককে যুগপদ দ্বৈত চলাচল যোগ্য ব্যাপক ব্যসবিশিষ্ট (পাশ হতে কষ্টে অতিক্রম্য রাস্তার বদলে, দুই লেইনের রাস্তা, যাতে প্রতি লেইনেরই রয়েছে তিনটি করে উপ-লেইন) সড়কে উন্নীত করেছে (বিংশ শতকে যে কতিপায় রাষ্ট্র সমূহে চলাচলের দ্বৈত ব্যবস্থা প্রচলিত ছিল তন্মধ্যে এটি একটি নিতান্ত সাধারণ চলাচলরীতি)।
শিলন্দা নাগডেমড়া শুশুক অভয়ারণ্য

শিলন্দা নাগডেমড়া শুশুক অভয়ারণ্য বাংলাদেশের পাবনা জেলায় অবস্থিত একটি বন্যপ্রাণ অভয়ারণ্য। ২০১৩ সালের ১ ডিসেম্ববর এটি প্রতিষ্ঠিত হয়। ২৪.১৭ হেক্টর এলাকা নিয়ে এই শুশুক বন্যপ্রাণ অভয়ারণ্যটি গঠিত। "বন্যপ্রানী অভয়ারণ্য"। জীববৈচিত্র্য ও বন্যপ্রাণী সংরক্ষণ। ২০১৭-০১-৩১। সংগ্রহের তারিখ ২০১৭-০২-০২।
নাজিরগঞ্জ শুশুক অভয়ারণ্য

নাজিরগঞ্জ শুশুক অভয়ারণ্য বাংলাদেশের পাবনা জেলায় অবস্থিত একটি বন্যপ্রাণ অভয়ারণ্য। ২০১৩ সালের ১ ডিসেম্ববর এটি প্রতিষ্ঠিত হয়। ১৪৬ হেক্টর এলাকা নিয়ে এই শুশুক বন্যপ্রাণ অভয়ারণ্যটি গঠিত। "বন্যপ্রানী অভয়ারণ্য"। জীববৈচিত্র্য ও বন্যপ্রাণী সংরক্ষণ। ২০১৭-০১-৩১। সংগ্রহের তারিখ ২০১৭-০২-০২।
নগরবাড়ি-মোহনগঞ্জ শুশুক অভয়ারণ্য

নগরবাড়ি-মোহনগঞ্জ শুশুক অভয়ারণ্য বাংলাদেশের পাবনা জেলায় অবস্থিত একটি শুশুক অভয়ারণ্য। ২০১৩ সালের ১ ডিসেম্ববর এটি প্রতিষ্ঠিত হয়। ৪০৮.১১ হেক্টর এলাকা নিয়ে এই শুশুক বন্যপ্রাণ অভয়ারণ্যটি গঠিত। "বন্যপ্রানী অভয়ারণ্য"। জীববৈচিত্র্য ও বন্যপ্রাণী সংরক্ষণ। ২০১৭-০১-৩১। সংগ্রহের তারিখ ২০১৭-০২-০২।
সোয়াচ অব নো গ্রাউন্ড মেরিন সংরক্ষিত এলাকা

সোয়াচ অব নো গ্রাউন্ড মেরিন সংরক্ষিত এলাকা (ইংরেজি: Swatch of No Ground marine protected area) বাংলাদেশের বঙ্গোপসাগরে অবস্থিত একটি সংরক্ষিত এলাকা। ২০১৪ সালের ২৭ অক্টোবর এটি প্রতিষ্ঠিত হয়। ১,৭৩,৮০০ হেক্টর (৪,২৯,০০০ একর) জায়গা নিয়ে এই সংরক্ষিত এলাকাটি গঠিত। সোয়াচ অব নো গ্রাউন্ড হচ্ছে একটি ১৪ কিলোমিটার ব্যাপী বঙ্গোপসাগরের গভীর খাদ। এটি সুন্দরবনের দুবলার চর থেকে ৩০ কিলোমিটার দূরে অবস্থিত। গভীরতম এই উপত্যকার রেকর্ডকৃত আয়তন প্রায় ১৩৪০ মিটার এবং গড় গভীরতা প্রায় ১২০০ মিটার। এখানকার ডুবো গিরিখাত বঙ্গীয় উপবদ্বীপের অংশ, যা বিশ্বের বৃহত্তম ডুবো গিরিখাত। গঙ্গা -ব্রহ্মপুত্র ব-দ্বীপের পশ্চিমে অবস্থিত বঙ্গোপসাগরের ভেতরে রয়েছে গভীর খাদের মত একটি জায়গা। এটি গঙ্গা খাদ নামে পরিচিত। এখানে কয়েক প্রজাতির ডলফিন, তিমি ও হাঙ্গরসহ বিচিত্র জাতের বড় বড় মাছ পাওয়া যায়। জেলেরা তাদের বাঁশের হিসাব 'বাম' অনুযায়ী কোন হিসাব না পেয়ে নাম রাখেন 'না বাম'। এটি বিশ্বের ১১টি বড় উপত্যকার অন্যতম। কথিত আছে, এখানেই ১৮৬৩ সালে গ্যাডফ্লাই নামে ২১২ টন ওজন বিশিষ্ট গানবোট ভারত থেকে ইংল্যান্ডে বিপুল পরিমাণ ধনরত্ন নিয়ে যাওয়ার সময় ঝড়ের কবলে পড়ে ডু্বে যায়। এই অঞ্চলে বিভিন্ন প্রজাতির তিমি, সামুদ্রিক কচ্ছপ, মাছ এবং সামুদ্রিক পাখিদের উল্লেখযোগ্য জীববৈচিত্র্য রয়েছে। অতীতের গবেষণার তথ্য অনু্যায়ী, এখানে প্রধানত বিভিন্ন প্রজাতির তিমি, মূল প্রজাতির মধ্যে রয়েছে ব্রাইডস তিমি, স্পিনার ডলফিন, ইন্দো-প্যাসিফিক বটলনোজ ডলফিন, ইন্দো-প্যাসিফিক হাম্পব্যাক ডলফিন, প্যানট্রপিকাল স্পটড ডলফিন, ইরাওয়াড্ডি ডলফিন, ইন্দো-প্যাসিফিক ফিনলেস পোরপোইস এবং প্রজাতির মধ্যে রয়েছে কম-ডোলফিনস, ফ্রেক্স-ফ্রেসেডস এবং রোপস দেখতে পাওয়া যায়। কিছু প্রজাতি জিনগতভাবে অনন্য এবং বিপন্ন প্রজাতির মধ্যে আক্রমণকারী তিমিও রয়েছে। এই এলাকায় তিমি হাঙর, হ্যামারহেড হাঙর, টুনাস, গ্রুপার, হকসবিল কচ্ছপ, অলিভ রিডলি কচ্ছপ, মাস্কড বুবিস, গ্রেট ব্ল্যাক-ব্যাকড গল, ক্রেস্টেড টার্নস, সাঁতার কাটা কাঁকড়া ইত্যাদির মতো অন্যান্য উল্লেখযোগ্য বন্যপ্রাণী রয়েছে। "বন্যপ্রানী অভয়ারণ্য"। জীববৈচিত্র্য ও বন্যপ্রাণী সংরক্ষণ। ২০১৭-০১-৩১। সংগ্রহের তারিখ ২০১৭-০২-০২।  Morphological features in the Bay of Bengal ওয়েব্যাক মেশিনে আর্কাইভকৃত ১৪ জুন ২০০৭ তারিখে URL accessed 21 January 2007 Curray, Joseph R.; Frans J. Emmel; David G. Moore (ডিসেম্বর ২০০২)। "The Bengal Fan: morphology, geometry, stratigraphy, history and processes"। Marine and Petroleum Geology। Elsevier Science Ltd। 19 (10): 1191–1223। ডিওআই:10.1016/S0264-8172(03)00035-7।  France-Lanord, Christian; Volkhard Spiess; Peter Molnar; Joseph R. Curray (মার্চ ২০০০)। "Summary on the Bengal Fan: An introduction to a drilling proposal" (পিডিএফ)। Woods Hole Oceanographic Institution। ৫ অক্টোবর ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২ ফেব্রুয়ারি ২০১৭।  কারেন্ট অ্যাফেয়ার্স জানুয়ারি ২০১৭, পৃষ্ঠা-৯১
শিলিগুড়ি জংশন রেলওয়ে স্টেশন

শিলিগুড়ি জংশন রেলওয়ে স্টেশন হল শিলিগুড়ি শহরের তিনটি প্রধান রেলওয়ে স্টেশনের একটি। এটি ভারতের পশ্চিমবঙ্গ রাজ্যের দার্জিলিং জেলার শিলিগুড়ি শহরে অবস্থিত। অন্য দুটি স্টেশন হল শিলিগুড়ি টাউন রেলওয়ে স্টেশন ও নিউ জলপাইগুড়ি জংশন রেলওয়ে স্টেশন। ভারতের এক মাত্র এই স্টেশনেই ব্রডগেজ, মিটার গেজ ও ন্যারগেজ রেলপথ চালু রয়েছে। ১৯৪৭ সালের আগে শিলিগুড়ি জংশন ছিল এই এলাকার প্রধান রেলওয়ে স্টেশন। কিন্তু ১৯৪৭ সালে দেশাগের পর শিলিগুড়ি জংশন থেকে কলকাতার ব্রডগেজ রেলপথের যোগাযোগ বিচ্ছিন হয়। এই রেলপথ পূর্ব পাকিস্তান এর মধ্যে চলে যায়।সেই সয় নিউ জলপাইগুড়ি স্টেশন এর সঙ্গে তিনটি মিটার গেজ রেলপথ যুক্ত ছিল। এই তিনটি রেলপথ যুক্ত ছিল কৃষ্ণানগঞ্জ, বারসোই ও হলদিবাড়ির সঙ্গে। ১৯৬০ সাল পর্যন্ত এই স্টেশন থেকে পার্শ্ববর্তী এলাকায় রেল পরিসেবা দেওয়া হত। ১৯৬১ সালে কলকাতার সঙ্গে ব্রডগেজ রেলপথ চালু হয় এবং ওই বছরই চালু হয় নিউ জলপাইগুড়ি জংশন রেলওয়ে স্টেশন। শিলিগুড়ি জংশন স্টেশনের সুযোগ সুবিধা গুলি হল: ওয়েটিং রুম, রিটিনিং রুম ও বুক স্টল।এখানে ২ বেডের রিটিনিং রুম ও ৪ বেডের ডরমিনেটোর রুম রয়েছে। রাজ্য সরকারের পর্যটন দপ্তরের পক্ষথেকে তথ্য কেন্দ্র ও তেনজিং নরগে বাস স্টেশন এই জংশন স্টেশনের খুবই কাছে অবস্থিত। এই স্টেশন থেকে বাগডোগরা বিমানবন্দর ১৪ কিমি, নিউ জলপাইগুড়ি রেলওয়ে স্টেশন ৮ কিমি, দার্জিলিং ৮০ কিমি, গ্যাংটক ১২০ কিমি ও থিম্পু ৩৫০ কিমি দূরে অবস্থিত। এডটি মিটারগেজ ডিজেল লোকো শেড শিলিগুড়িতে স্থাপিত হয় ১৯৬১ সালে এবং ব্রডগেজ ডিজেল লোকো শেড স্থাপিত হয় ২০০৭ সালে।ডব্লুডিপি-৪ লোকো ও ডব্লুডিজি-৪ লোকো হুবলি থেকে শিলিগুড়িতে স্থানন্তর করা হয়। ডব্লুডিপি-৪ লোকো বাজ এর শেড হল শিলিগুড়ি।এছারাও ওয়াইডিএম-৪ ও ডব্লুডিএম-৪এ এর শেড শিলিগুড়ি। Alastair Boobyer। "India: the complex history of the junctions at Siliguri and New Jalpaiguri" (ইংরেজি ভাষায়)। IRFCA। সংগ্রহের তারিখ ০২-০১২-২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Retiring rooms in North East Frontier Railway" (ইংরেজি ভাষায়)। Indian Railways। সংগ্রহের তারিখ ২০১৩-০৩-০২।  "Siliguri railway station" (ইংরেজি ভাষায়)। make my trip। সংগ্রহের তারিখ ২০১৩-০৩-০২।  "Diesel Loco Shed – Siliguri Junction" (পিডিএফ) (ইংরেজি ভাষায়)। NF Railway। সংগ্রহের তারিখ ০২-০২-২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Sheds and workshops" (ইংরেজি ভাষায়)। IRFCA। সংগ্রহের তারিখ ০২-০২-২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
বাংলা ভাই

সিদ্দিকুল ইসলাম ওরফে বাংলা ভাই (১৯৭০-৩০ মার্চ ২০০৭) একজন বাংলাদেশি সন্ত্রাসবাদী। তিনি জাগ্রত মুসলিম জনতা, বাংলাদেশ নামক উগ্রপন্থী সংগঠনের নেতা, এবং বোমা হামলা, হত্যা সহ বিভিন্ন ধরনের অপরাধে অভিযুক্ত। ৬ মার্চ ২০০৬ খ্রিষ্টাব্দে পুলিশ ও র‌্যাব এর সম্মিলিত অভিযানে তিনি গ্রেপ্তার হন। পরবর্তীতে বোমা হামলার অপরাধে তাকে তার সহযোগীদের সহ মৃত্যুদণ্ড প্রদান করা হয়। ঝালকাঠিতে দুই সহকারী বিচারকের হত্যার দায়ে জেএমবি নেতা শেখ আব্দুর রহমান ও সিদ্দিকুর রহমান ওরফে বাংলা ভাইকে মৃত্যুদন্ড দেওয়া হয়েছে। অন্যান্য ৫ জঙ্গিদের সাথে, ৩০ মার্চ ২০০৭ তারিখে সিদ্দিক উল ইসলামকে ফাঁসি দিয়ে মৃত্যুদন্ড কার্যকর করা হয়। Top Bangladesh militant captured: police ওয়েব্যাক মেশিনে আর্কাইভকৃত ২০০৭-০৩-৩১ তারিখে, Reuters news report, 6 March 2006. "শায়খ ও বাংলাভাইসহ ৬ জঙ্গির ফাঁসি"। m.bdnews24.com। ২০১৯-০৬-২৬ তারিখে মূল থেকে আর্কাইভ করা। সংগ্রহের তারিখ ২০১৯-০৬-২৬।
পোকার

পোকার হলো একধরনের কার্ড খেলার জুয়ার শ্রেণি, কিন্তু প্রায়ই এটিকে দক্ষতা নির্ভর খেলা বিবেচনা করা হয়। সব ধরনের পোকার খেলার অপরিহার্য অংশ হিসেবে বাজি জড়িত এবং প্রতি হ্যান্ডের বিজয়ী নির্ধারিত হয় খেলোয়াড়ের কার্ড অনুযায়ী যার অন্তত কিছু হ্যান্ডের খেলা শেষ না হওয়া পর্যন্ত লুকানো থাকে। পোকার খেলাগুলো ভিন্নতা হয় কার্ড বাটার সংখ্যায়, শেয়ারকৃত বা কমিউনিটি কার্ডের সংখ্যায়, লুকায়িত কার্ডের সংখ্যায়, বাজির পদ্ধতিতে। প্রায় সকল আধুনিক পোকার খেলায় প্রথম দফা বাজি শুরু হয় এক অথবা একাধিক খেলোয়াড়ের কোন না কোন ধরনের বাধ্যতামূলক বাজির (ব্লাইড এবং/অথবা অ্যান্টি) মাধ্যমে। সাধারণ পোকার খেলায় প্রতিটি খেলোয়াড় নিজ হ্যান্ডের মূল্য যা মনে করে তা অন্যান্য খেলোয়াড়দের সাথে তুলনা করে বাজি ধরে। এরপরে খেলা ঘড়ির কাঁটার দিক অনুযায়ী ঘুরতে থাকে যেখানে প্রতি খেলোয়াড়কে আগের সর্বোচ্চ বাজির সমান হতে হয় বা "কল" করতে হয় অথবা "ফোল্ড" করতে হয় যার ফলে বাজি ধরা পরিমাণ হারাতে হয় এবং হ্যান্ডের বাকি অংশ খেলা হতে বিরত থাকতে হয়। যে খেলোয়াড় বাজি ধরেছে সে "রেইজ" বা বাজির পরিমাণ বাড়াতে পারে। বাজির পালা শেষ হয় যখন সর্বশেষ খেলোয়াড় শেষ বাজিকে কল করে বা ফোল্ড করে। যদি একজন ছাড়া বাকি সব খেলোয়াড় ফোল্ড করে তবে অবশিষ্ট থাকা খেলোয়াড়টি নিজের হ্যান্ড দেখানো ছাড়াই পট সংগ্রহ করে। যদি সর্বশেষ বাজির পালা শেষ হওয়ার পর একাধিক খেলোয়াড় খেলায় থাকে তবে শোডাউন হয় যেখানে সবার হ্যান্ড দেখানো হয় এবং বিজয়ী হ্যান্ডধারী খেলোয়াড় পট নেয়। উইকিমিডিয়া কমন্সে পোকার সংক্রান্ত মিডিয়া রয়েছে। কার্লিতে পোকার (ইংরেজি)
বহিরুৎসায়ন

ব্যবসা ক্ষেত্রে বহিঃউৎসায়ন বা আউটসোর্সিং (ইংরেজি: outsourcing) বলতে এমন এক ধরনের ব্যবসায়িক প্রক্রিয়াকে বোঝায়, যার মাধ্যমে কোনও ব্যবসা প্রতিষ্ঠান তার কোনও কাজ (পণ্য বা পণ্যের অংশবিশেষ উৎপাদন বা সেবা) চুক্তির মাধ্যমে বাইরের দ্বিতীয় কোনও ব্যবসা প্রতিষ্ঠানকে দিয়ে করিয়ে নেয়। অর্থাৎ বহিঃস্থ কোনও ব্যবসা প্রতিষ্ঠান পণ্য বা সেবার যোগান দেয়। ইংরেজি "আউটসোর্সিং" শব্দটি সম্ভবত মার্কিন ইংরেজি শব্দগুচ্ছ "Outside Resourcing"-এর সংক্ষিপ্ত রূপ এবং এটি আমাদেরকে কমপক্ষে আশির দশকে ফিরিয়ে নিয়ে যাবে। আউটসোর্সিং বলতে কখনো কখনো এক প্রতিষ্ঠান থেকে অন্য প্রতিষ্ঠানে কর্মী হস্তান্তর করাকেও বুঝায়, কিন্তু সব সময় না।  আউটসোর্সিং এর মাধ্যমে সরকারি কাজ সমুহকে ব্যবসায়িক প্রতিষ্ঠানের কাছে হস্তান্তর করা হয়।  বিদেশি এবং দেশি ঠিকাদারি উভয় আউটসোর্সিং এর অন্তর্গত, এবং কখনো আউটসোর্সিং, এ দূরবর্তী দেশে নিজের প্রতিষ্ঠান স্থাপন (সমুদ্রবর্তী) অথবা পাশাপাশি কোন দেশে প্রতিষ্ঠান স্থাপন ও অন্তর্ভুক্ত থাকে। অনেক মানুষ আউটসোর্সিং এবং দূরবর্তী দেশে প্রতিষ্ঠান স্থাপন কে গুলিয়ে ফেলেন – তবে তারা ভিন্ন। একটি কোম্পানি আউটসোর্স করতে পারে (একজন আউটসোর্সিং সেবাদান কারী) দূরবর্তী দেশের কোন সাহায্য ছাড়াই. উদাহরণস্বরূপ, ২০০৩ সালে, Procter and Gamble কোম্পানি ব্যবস্থাপনা সংক্রান্ত কর্মীদের আউটসোর্স করে। কিন্তু এতে তারা দূরবর্তী কোন দেশের সাথে সম্পৃক্ত হননি। আউটসোর্সিং এর মাধ্যমে আর্থিক ভাবে লাভবান হওয়া যায়। কারণ এতে স্থানীয় শ্রমিকদের চাইতে কম বেতন প্রদান করতে হয়। এটি আউটসোর্সিং এর ক্ষেত্রে একটি বড় অনুপ্রেরণা। বর্তমানে ফ্রিল্যান্সিং বা আউটসোর্সিং শব্দ দুটি এ দেশে অনেকের কাছেই পরিচিত। দেশের প্রচুর ওয়েবসাইট ডেভেলপার, গ্রাফিকস ডিজাইনার, রাইটার, মার্কেটার বিভিন্ন অনলাইন মার্কেটপ্লেসে সাফল্যের সঙ্গে কাজ করছেন, আবার অনেকে নতুন ফ্রিল্যান্সার হিসেবে মার্কেটে প্রবেশ করার চেষ্টা করছেন। বর্তমানে বিশ্বে আউটসোর্সিং তালিকায় বাংলাদেশ তৃতীয় অবস্থানে। এখানে প্রায় সাড়ে ছয় লাখ ফ্রিল্যান্সার রয়েছেন। তাদের মধ্যে পাঁচ লাখ কাজ করেন মাসিক আয়ের ভিত্তিতে। "Terms and Definitions"। ventureoutsource.com। সংগ্রহের তারিখ ২০০৭-১০-০৫।  Jamieson, Dave, "Public Interest Group Challenges Privatization Of Local, State Government Services", The Huffington Post, July 1, 2013. "পেশা যখন আউটসোর্সিং"। প্রথম আলো। সংগ্রহের তারিখ ২০১৯-০৮-০৭।  "বিশ্বে আউটসোর্সিং তালিকায় তৃতীয় বাংলাদেশ"। প্রথম আলো। সংগ্রহের তারিখ ২০১৯-০৮-০৭।
রামসদয় কলেজ

রামসদয় কলেজ পশ্চিমবঙ্গ রাজ্যের হাওড়া জেলার একটি শীর্ষস্থানীয় শিক্ষাপ্রতিষ্ঠান।এটি আমতা শহরে অবস্থিত। http://www.ramsadaycollege.com/aboutus.php
কোরীয় অসামরিকীকৃত অঞ্চল

টেমপ্লেট:'''কোরীয় অসামরিকীকৃত অঞ্চল''' কোরিয়ান ডেমিলিটারাইজড জোন(ডিএমজেড;হান্‌গেউল্한반도 비무장지대;হাঞ্জা韓半島非武裝地帶) একটি অত্যন্ত মিলিতারিযেদ এলাকা চলমান কোরীয় উপদ্বীপ জুড়ে। এটি কোরীয় যুদ্ধ এর শেষে তৈরি হয় উত্তর কোরিয়া ও দক্ষিণ কোরিয়ার মধ্যে বাফার জোন হিসেবে। ডিএমজেড একটি ডি ফ্যাক্টর সীমান্ত বাঁধা যেটি কোরীয় উপদ্বীপ কে প্রায় অর্ধেক দ্বিধাবিভক্ত করেছে। এটি ১৯৫৩ সালে উত্তর কোরিয়া, চীন এবং জাতিসংঘ চুক্তির মাধ্যমে তৈরি হয়েছে। এর দৈর্ঘ্য ২৫০ কিমি আর প্রস্থ ৪ কিমি। ১ অবস্থান ২ ইতিহাস ৩ যৌথ নিরাপত্তা এলাকা ৪ ডিএমজেড-সংক্রান্ত ঘটনা এবং আক্রমণ ৪.১ বহিরাক্রমণ টানেল ৫ প্রচারণা ৫.১ গ্রাম ৫.২ পতাকাদন্দ ৫.৩ লাওডস্পিকার ইন্সটলাসন ৫.৪ বেলন্স ৫.৫ কোরিয়ান দেয়াল ৬ পরিবহন ৭ প্রকৃতি সংরক্ষণ ৮ আরও দেখুন ৯ নোট ১০ তথ্যসূত্র ১১ বহিঃসংযোগ ডিএমজেড দীর্ঘে ২৫০ কিমি লম্বা, প্রায় ৪ কিমি প্রস্থ। যদিও জোনটি উভয় পক্ষের পৃথক অসামরিকিকৃত, তবুও বহিঃ সীমান্ত বিশ্বের অন্যতম সবচেয়ে ব্যাপক সামরিক উপস্থিতি এখানে। উত্তর সীমা রেখা বা এনএনএল পীত সাগরের মধ্যে উত্তর ও দক্ষিণ কোরিয়ার মধ্যে বিতর্কিত সমুদ্রসীমা নির্ধারণে লাইন, যুদ্ধবিরতি সম্মত নয়। তটরেখা এবং এনএনএল উভয় পক্ষের দ্বীপপুঞ্জ এ আরও ব্যাপক সামরিক উপস্থিতি আছে। ৩৮তম সমান্তরাল উত্তর, যেটি কোরীয় উপদ্বীপ কে প্রায় অর্ধেক দ্বিধাবিভক্ত করেছে, মূলত এটি ছিল দ্বিতীয় বিশ্বযুদ্ধ র শেষের দিকের যুক্তরাষ্ট্র এবং কোরিয়া সোভিয়েত ইউনিয়নের সংক্ষিপ্ত প্রশাসন এলাকার মধ্যকার সীমান্ত। ১৯৪৮ সালে উত্তর কোরিয়া ও দক্ষিণ কোরিয়া সৃষ্টির সময়কালে এটি হয়ে উঠে একটি কার্যত আন্তর্জাতিক সীমান্ত এবং শীতল যুদ্ধের সবচেয়ে উত্তেজনাকর একটি মুখপত্র । ১৯৪৮ সাল থেকে উত্তর ও দক্ষিণ কোরিয়া যুদ্ধ শুরু হওয়া থেকে তাদের পৃষ্ঠপোষক রাজ্যের উপর নির্ভরশীল ছিল। ১৯৫৩ সালের ২৭ জুলাই এ ঘোষিত যুদ্ধবিরতি চুক্তি তে, ডিএমজেড তৈরি করা হয়েছে যেমন প্রতিটি পাশ, একটি বাফার জোন তৈরি ৪ কিলোমিটার প্রশস্ত, সামনে লাইন থেকে তাদের সৈন্য ফিরে ২০০০ মিটার সরাতে একমত। যখন চুক্তি স্বাক্ষরিত হয়, সেনাবাহিনী সীমানা রেখা ডিএমজেড কেন্দ্রে মাধ্যমে যায় এবং সামনে ইঙ্গিত করে। উভয় পক্ষের সৈন্য ডিএমজেড র ভিতরে টহল দিতে পারে, কিন্তু তারা সেনাবাহিনী সীমানা রেখা পার করতে পারেন না; দক্ষিণ কোরিয়ার সৈন্যরা অবশ্য প্রচন্ডভাবে সশস্ত্র, সামরিক পুলিশ পৃষ্ঠপোষকতায় চৌকি, এবং যুদ্ধবিরতি প্রতিটি লাইন কণ্ঠস্থ আছে। সহিংসতার বিক্ষিপ্ত প্রাদুর্ভাবে, ১৯৫৩ এবং ১৯৯৯ সালের মধ্যে ডিএমজেড বরাবর নিহিত হয়েছে ৫০০ দক্ষিণ কোরিয়ার সৈন্যরা, ৫০ জন মার্কিন সৈন্য ও কোরিয়ার থেকে ২৫০ সেনা। ঘোষিত যুদ্ধবিরতি চুক্তি ব্যাখ্যা করে ঠিক কতজন সামরিক ব্যক্তি এবং কি ধরনের অস্ত্র ডিএমজেড এ অনুমতিআপাবে। উত্তর কোরিয়ার বহিরাক্রমণ নিরস্ত অব্যাহত রাখার জন্য , ২০১৪ সালে মার্কিন যুক্তরাষ্ট্র সরকার কোরিয়ান ডিএমজেড কে অব্যাহতি দেয় এর অঙ্গীকার বিরোধী কর্মিবৃন্দ ল্যান্ডমাইন নিষ্কাশন করা থেকে ।
মুখের কথা

মুখের কথা মুখের কথা বা মুখে মুখে কথা হচ্ছে মৌখিক যোগাযোগ দ্বারা ব্যক্তির কাছ থেকে তথ্য পাশ হওয়া। মৌখিক যোগাযোগের একটি সাধারণ ফর্ম গল্প বলা যেখানে এক ব্যক্তি অন্যদের একটি বাস্তব ঘটনা বা কিছু তৈরি সম্পর্কে একটি গল্প বলে। মৌখিক ঐতিহ্য হচ্ছে একটি সাংস্কৃতিক উপাদান এবং এ ঐতিহ্য প্রজন্মান্তরের মাধ্যমে মৌখিকভাবে প্রেরিত হয়। লোকাচারবিদ্যা এবং পুরাণ এ গল্প বলা এবং মৌখিক ঐতিহ্য গুরুত্বপূর্ণ ভূমিকা পালন করে। মৌখিক যোগাযোগের আরেকটি উদাহরণ হল মৌখিক ইতিহাস- সংরক্ষণ করা, স্পিকারের মতামতের উপর ভিত্তি করে ঐতিহাসিক তথ্য ব্যাখ্যার ব্যক্তিগত অভিজ্ঞতা। মৌখিক ইতিহাস সংরক্ষণ এর জায়গা টা এমন যেটা করতে হয় যত্নের সাথে, মৌখিক ইতিহাস উপকরণ মৌখিকভাবে সংগৃহীত রক্ষণাবেক্ষণের সাথে, যে কোন বিন্যাসে তারা হোক না কেন। মার্কেটিং এ, মুখের কথা যোগাযোগ (ডব্লিউ ও এম) অবাণিজ্যিক কমিউনিকেটরের মধ্যে তথ্য পাশ করা এবং একটি রিসিভার সচেতন করে একটি ব্র্যান্ড, একটি পণ্য বিষয়ে, অথবা একটি সেবা জড়িত বিষয়ে। ডব্লিউ ও এম কে ইলেকট্রনিক মাধ্যমে মধ্যস্থতা করা হয় তখন ইলেকট্রনিক শব্দ ।(ই ডব্লিউ ও এম) কোনো বিবৃতি ভোক্তাদের ইন্টারনেটের মাধ্যমে শেয়ার বোঝায় কোন একটি পণ্য, সেবা, ব্র্যান্ড, বা কোম্পানির সম্পর্কে। ই ডব্লিউ ও এম সাধারণত চরিত করা হয় সোশ্যাল মিডিয়া বা সামাজিক নেটওয়ার্কিং প্ল্যাটফর্মের মাধ্যমে। যে প্রক্রিয়া দ্বারা মুখ যোগাযোগের পুরস্কৃত হয় প্রেরককে দিয়ে তাকে ওয়ার্ড ওয়ার্ড অফ মাউথ মার্কেটিং হিসেবে অভিহিত করা হয়।এ প্রক্রিয়া ব্যক্তি থেকে ব্যক্তিতে যোগাযোগের বিশ্বাসযোগ্যতায় ব্যক্তিগত সুপারিশের উপর নির্ভর করে।
এলভিস এন্ড নিক্সন

এলভিস এন্ড নিক্সন একটি ২০১৬ সালের হাস্য-নাট্যধর্মী চলচ্চিত্র, যার পরিচালক লিজা জনসন এবং লেখক জোই সাগাল, হানালা সাগাল আর ক্যারি এলবেস। এই চলচ্চিত্রে কেভিন স্পেসি প্রেসিডেন্ট রিচার্ড নিক্সন এবং মাইকেল শ্যানন গায়ক এলভিস প্রেসলির চরিত্রে অভিনয় করেছেন, এবং ২১ ডিসেম্বর ১৯৭০ তারিখে হোয়াইট হাউসে এই দুজনের সাক্ষাৎ এর মূল বিষয়বস্তু। এই ছবির অন্য অভিনেতারা হলেন আ্যলেক্স পেটিফার, জনি নক্সভিল, কলিং হ্যাংক্স আর ইভান পিটার্স। ২২ এপ্রিল, ২০১৬ তারিখে আমাজন স্টুডিওস এবং ব্লিকার স্ট্রিট দ্বারা এই ছবি মুক্তি পায়। "ELVIS & NIXON (15)"। British Board of Film Classification। মার্চ ২২, ২০১৬। সংগ্রহের তারিখ মার্চ ২২, ২০১৬।  "ELVIS & NIXON Analysis"। DreameGGs Funding Club। সংগ্রহের তারিখ সেপ্টেম্বর ৭, ২০১৬। [স্থায়ীভাবে অকার্যকর সংযোগ] "Elvis & Nixon (2016)"। Box Office Mojo। সংগ্রহের তারিখ সেপ্টেম্বর ৭, ২০১৬।
ওয়েব রং

ওয়েব রং হলো ডিজাইনে ব্যবহৃত বিভিন্ন রঙ এবং সেগুলো ব্যবহারের পদ্ধতি। রঙগুলো বর্ণনা করা হয় আরজিবি ট্রিপলেট হিসেবে বা হেক্সাডেসিমাল ফরম্যাটে (হেক্স ট্রিপলেট)। কখনো প্রচলিত ইংরেজি নাম ব্যবহার করেও তাদের নামকরণ হয়। প্রায়শই কালার টুল বা গ্রাফিক্স সফটওয়্যার ব্যবহার করে রঙের মান দেয়া হয়। কোনো কোনো ক্ষেত্রে হেক্সাডেসিমাল রঙকোডের শুরুতে সংখ্যা চিহ্ন (#) ব্যবহার করা হয়। রঙের কোড তৈরি হয় এর লাল, নীল ও সবুজ কণার তীব্রতা অনুসারে, যার প্রতিটিকে ৮ বিটে প্রকাশ করা হয়। ফলে একটি ওয়েব রঙের কোডে ২৪ বিট ব্যবহৃত হয় এবং এভাবে ১৬,৭৭৭,২১৬টি রঙকে চিহ্নিত করা সম্ভব। ১৯৯৯ সালে অনুমোদিত এইচটিএমএল ৪.০১ সংস্করণে ১৬টি রঙের নাম সংজ্ঞায়িত করা হয়েছে। যথা: এই ১৬টি রঙকে এসআরজিবি হিসেবে চিহ্নিত করা হয় এবং এইচটিএমএল ৩.০ সংস্করণে অন্তর্ভুক্ত করা হয়, যার মানে এগুলো "উইন্ডোজ ভিজিএ প্যালেট সমর্থিত আদর্শ ১৬টি রঙ"। ওয়েব ব্রাউজারগুলো বিভিন্ন রং ব্যবহার করে। ফলে সব রং সব ব্রাউজারে সমর্থন করার কথা নয়, তবে ২০০৫ সাল থেকে সব আধুনিক সাধারণ-ব্যবহৃত ব্রাউজারই রঙের সম্পূর্ণ তালিকা সমর্থন করে। এর মধ্যে অনেক রঙই এক্স উইন্ডো সিস্টেমের সাথে পরিবেশিত এক্স১১ রঙনামের অন্তর্ভুক্ত। সিএসএস৩ স্পেসিফিকেশনের ওয়েব"এক্স১১ রঙসমূহ" সমতুল্য হেক্সাডেসিমাল ও ডেসিম্যাল মানসহ নিচে দেখানো হলো। সায়ান (প্রচলিত এসআরজিবি নাম) ও অ্যাকুয়া (HTML4/CSS 1.0 স্ট্যান্ডার্ড নাম), ম্যাজেন্টা (প্রচলিত এসআরজিবি নাম) ও ফিউশা (HTML4/CSS 1.0 স্ট্যান্ডার্ড নাম) এরকম সমার্থক রঙনামগুলোও এতে রাখা হয়েছে। আর যেহেতু রঙনামগুলো কোডিংয়ের অংশ, তাই তা বাংলায় লেখা বা অনুবাদ করা হয়নি। রঙের তালিকা Niederst Robbins, Jennifer (ফেব্রুয়ারি ২০০৬)। "Appendix D: Specifying Color"। Web Design in a Nutshell। O'Reilly। পৃষ্ঠা 830। আইএসবিএন 978-0-596-00987-8।  York, Richard. Beginning CSS, pp. 71–72. "HTML 3.2 Specification "The BODY element""। W3.org। সংগ্রহের তারিখ ৮ জুলাই ২০১৩।  CSS2.1 Color Specification Listing of Web Safe Colors[স্থায়ীভাবে অকার্যকর সংযোগ] কার্লিতে ওয়েব রং (ইংরেজি)